text: "Ha Dius !" dist il, "biaus pére glorios,
   Or me deffent dou diable engignos
   Ki de mal faire a le cuer si voisos,
   Ke ne m'embate en mil plait perillos
   Dont viers toi soie coupables ne hontos.
   Or sai jou bien, biaus pére glorios,
   Ke mi parent sont forment corechos
   Et de men cors a veir desiros:
   A iaus irai parler un mot ou dos;
   Ne l' saront ja, car tos sui cativos:
   Mes vis est pales et desfais et hisdos.
  